روسیا ایله اوکراینا آراسیندا فوریه‌نین 24-دن داوام ائدن محاربه‌ده اسیر دوشن عسگرلرین موبادیله‌سی آپاریلیب.
روسیا ساوونما ناظیرلیگیندن وئریلن آچیقلامایا گؤره، اوکراینا ایله آپاریلان دانیشیق‌لار نتیجه‌سینده 107 روسیا عسگری سربست بوراخیلیب.
عسگرلره لازیمی طبی و پسیخولوژی دستکین گؤستریلدیگی، همین شخص‌لرین ناظیرلیگه مخصوص اوچاق لارلا پایتاخت موسکوایا آپاریلاجاغی بیلدیریلیب.
اوکراینا پرزیدنت اوفیسی‌نین رهبری آندری یرماک "تلگرام" حسابیندا ائتدیگی پای‌لاشیمدا اسیرلرین موبادیله‌سی نتیجه‌سینده 74-و آزوفستال فابریکاسیندا دؤیوشن‌لر اولماقلا 107 اوکراینا عسگری‌نین سربست بوراخیلدیغینی بیلدیریب.
یرماک "محاربه‌ده یارا‌لانان‌لارین اکثریتینی ائوه گتیردیک. خصوصیله ماریوپل و آزوفستال-دا آغیر یارا‌لانان و یاتاق خسته‌سی اولان‌لاری موبادیله نتیجه‌سینده ائوه گتیرمه‌یه نایل اولدوق. آرا‌لاریندا یئلئنووسکایا کولونیاسیندا باش وئرن پارتلاییشدا یارا‌لانان بیر عسگریمیز ده وار" دئییب.
روسیا ایله اوکراینا آراسیندا سونونجو اسیر موبادیله‌سی اوکتبرین 29-دا کئچیریلیب و 52 اوکراینا و 50 روسیا عسگری سربست بوراخیلیب.
